**তাসনুভা তিশা** (**জন্ম:** ৮ ডিসেম্বর ১৯৯৫) একজন বাংলাদেশী অভিনেত্রী এবং মডেল। তিনি *আগস্ট ১৪*, *সন্দেহের অবকাশ* ওয়েব ধারাবাহিক ও নাটক *অপেক্ষার* জন্য পরিচিত।

প্রাথমিক জীবন
-------------

তাসনুভা তিশা ৮ ডিসেম্বর ১৯৯৫ সালে জন্মগ্রহণ করেন। তার বাবা একজন ব্যবসায়ী ও মা একজন গৃহিণী। তিনি শামসুল হক খান স্কুল অ্যান্ড কলেজে পড়াশোনা করেছেন। এরপর তিনি ইডেন কলেজে ভর্তি হন এবং স্নাতক পড়েন। তার ভাই বায়েজিদ বিন ওয়াহিদ এবং বোন তামান্না তানজিয়া। তিনি বসবাস করেন ঢাকার বনশ্রীতে।

### ব্যক্তিগত জীবন

তাসনুভা ১৪ ফেব্রুয়ারি ২০১৫ সালে ফারজানুল হককে বিয়ে করেন। এটা তার দ্বিতীয় বিয়ে। তাদের ফারাজ মুতাজ্জিম আনুশ নামে একটি ছেলে হয়। কিন্তু ২০১৮ সালের ২১ মে তাদের ডিভোর্স হয়। ইশরাত রাইয়ান ঐশি নামে তার আগের পক্ষের একটি মেয়েও আছে।

কর্মজীবন
--------

তাসনুভা তিশা ২০১৩ সালে মডেলিং দিয়ে ক্যারিয়ার শুরু করেন। তিনি মোস্তফা কামাল রাজের নাটক লাল খাম বনাম নীল খাম দিয়ে অভিনয় জীবন শুরু করেন। তিনি ২০২০ সালে বাংলালিংকের একটি বিজ্ঞাপনে মনোজ কুমার প্রামাণিকের সাথে কাজ করেন তিনি রয়েল ক্যাফের বিজ্ঞাপন করেন। ১৬ ফেব্রুয়ারি ২০২০ সালে তার অভিনীত ‘তুমি এতো ভালো কেন’ মিউজিক ভিডিও মুক্তি পায়। তিনি সুমিত সেনগুপ্তের সাথে ‘বিশুদ্ধ ভালোবাসা’ নামে আরেকটি মিউজিক ভিডিওতে অভিনয় করেন।

তার অভিনয় করা নাটক ও টেলিফিল্ম হল 'একদিন ছুটি হবে', ‘অফ স্ক্রিন’, ‘লাভ গুরু ডটকম’ , ‘দোস্ত দুশমন’,‘ঝালমুড়ি’,‘প্রেম করতে ইচ্ছুক’,'লাভ লস','অপেক্ষা',‘এ কেমন খেলা’,‘তোমাকে চাই’,‘অল্প’, ‘মনে মনে’,‘মনে পড়ে’,‘অরুপার গল্প’,'হাই জ্বীন','যাও পাখি বলো' ,‘ নতুন ঠিকানায়’,‘মনের টান’,‘বোধ’,‘প্রিয় যোগাযোগ’,‘অ্যাভেঞ্জার্স অ্যান্ড দ্যা গ্রেট লুজার’,‘গুডনাইট’,‘মনের ভেতর মন’,‘মেঘ বালিকার জন্য রুপকথা’,‘তুমি কোন গগনের তারা’,‘কিছু বিস্মরণের নদী’,‘অপরিচিতা তুমি’ ইত্যাদি।

তিনি ওয়েব ধারাবাহিক আগস্ট ১৪, সন্দেহের অবকাশ, ‘নেটওয়ার্কের বাইরে’ অভিনয় করেছেন। ২০২১ সালে তিনি ‘ব্যাচ ২০০৩’ নামক একটি ওয়েব চলচ্চিত্রে অভিনয় করেন। তিনি 'চল যাই' নামে একটি চলচ্চিত্রেও অভিনয় করেছেন।

পুরস্কার
--------

| বছর | পুরস্কার | বিভাগ | মনোনীত কর্ম | ফলাফল |
| --- | --- | --- | --- | --- |
| ২০২১ | সেফকিপার চ্যানেল আই ডিজিটাল মিডিয়া অ্যাওয়ার্ড ২০২০ | শ্রেষ্ঠ অভিনেত্রী | *আগস্ট ১৪* | বিজয়ী |

তথ্যসূত্র
---------

1. ↑  "ঘর ভাঙল তাসনুভা তিশার"। *jagonews24.com*। সংগ্রহের তারিখ ২০২১-০৮-০৫।
2. ↑  প্রতিবেদক, নিজস্ব। "ভেঙে গেল তাসনুভা তিশার সংসার"। *Prothomalo*। সংগ্রহের তারিখ ২০২১-০৮-০৫।
3. ↑  প্রতিবেদক, বিনোদন। "'ছেলেমেয়ে পাশে, তবু তারা আমাকে বিব্রত করল'"। *Prothomalo*। সংগ্রহের তারিখ ২০২১-০৮-০৫। [*স্থায়ীভাবে অকার্যকর সংযোগ*]
4. ↑  "রাজীবের বিজ্ঞাপনের মডেল তাসনুভা-মনোজ"। *চ্যানেল আই অনলাইন* (ইংরেজি ভাষায়)। ২০২০-০৯-০১। সংগ্রহের তারিখ ২০২১-০৮-০৫।
5. ↑  "এলো তাসনুভা তিশার নতুন গানচিত্র (ভিডিও)"। *Bangla Tribune*। ২০২১-০৮-০৫ তারিখে মূল থেকে আর্কাইভ করা। সংগ্রহের তারিখ ২০২১-০৮-০৫।
6. ↑  "তাসনুভা তিশার বিয়ে"। *banglanews24.com*। সংগ্রহের তারিখ ২০২১-০৮-০৫।
7. ↑  "তাসনুভা তিশার পছন্দ বাংলা সিনেমা"। *মানবজমিন*। সংগ্রহের তারিখ ২০২১-০৮-০৫।
8. ↑  "নতুন ঠিকানায় ইরফান সাজ্জাদ ও তাসনুভা তিশা"। *Jugantor* (ইংরেজি ভাষায়)। সংগ্রহের তারিখ ২০২১-০৮-০৫।
9. ↑  প্রতিবেদক, গ্লিটজ; ডটকম, বিডিনিউজ টোয়েন্টিফোর। "নায়িকা হয়ে চলচ্চিত্রে তাসনুভা তিশা"। *bangla.bdnews24.com*। ২০২১-০৮-০৫ তারিখে মূল থেকে আর্কাইভ করা। সংগ্রহের তারিখ ২০২১-০৮-০৫।
10. ↑  "'একটা ওয়েব সিরিজ আমার চারপাশ বদলে দিয়েছে'"। *SAMAKAL* (ইংরেজি ভাষায়)। সংগ্রহের তারিখ ২০২১-০৮-০৫।
11. ↑  "ভালো কাজের অপেক্ষা বেড়ে গেল দ্বিগুণ: তাসনুভা তিশা"। *চ্যানেল আই অনলাইন*। সংগ্রহের তারিখ ১৭ জানুয়ারি ২০২২।

বহিঃসংযোগ
---------

* ইন্টারনেট মুভি ডেটাবেজে তাসনুভা তিশা (ইংরেজি)